Siapa itu?
- Raymond. - "Raymond" mana?
Berapa Raymond awak kenal, Ray?
Bapa kita sudah mati.
Dia bunuh diri?
Tak, bukan… Dia sakit.
Boleh saya masuk?
Simpan pistol itu, Ray. Awak tahu saya tak suka pistol.
Awak tak patut mengetuk pintu orang pada waktu tengah malam.
Saya cuba hubungi awak, tapi telefon awak dimatikan.
Saya tak bayar bil.
Awak mahu minum?
Kopi.
Bila kali terakhir saya datang ke sini? Tiga tahun lalu?
Selepas pembedahan Athena.
Itu lima tahun lalu.
Betulkah? Tak guna.
Siapa beritahu awak tentang ayah?
Siapa yang masih bercakap dengan dia?
Reverend West, pastor dia.
Harris ada pastor? Awak bergurau?
Ya. Permintaan terakhir dia ialah dia mahu anak-anak dia menghadiri pengebumian dia.
Esok, Ray. Berhampiran Richmond.
Awak tak perlu hadir.
Dia sudah mati. Dia takkan tahu.
Awak seorang yang baik hati.
Apa rancangan awak?
Saya akan bertolak awal, sebelum subuh, tapi saya tak boleh pergi sendiri.
Saya tiada lesen memandu, Ray.
Saya ditahan kerana memandu dalam keadaan mabuk.
Saya minum dua botol bir.
Kali pertama saya ditahan dalam tempoh 20 tahun.
Saya terpaksa memandu ke sini kerana tak dapat hubungi awak,
tapi jika saya ditahan, saya akan ditimpa masalah.
Kenapa isteri awak tak hantar awak?
Kami ada masalah.
Dia tinggalkan saya Disember lepas.
Ho, ho, ho.
Kenapa awak kata dia bunuh diri tadi?
Kenapa dia mahu bunuh diri?
Saya selalu fikir dia akan bunuh diri.
Bedebah yang suka bersungut. Kecewa.
Dia gagal dalam semua perkara.
Saya fikir dia akan bunuh diri satu hari nanti.
Saya selalu bayangkannya semasa kecil,
dia meletak pistol di dalam mulut dan menembak kepala dia.
Oh Tuhan.
Awak masih mahu hadir?
Walaupun dia banyak menyakiti awak?
Awak masih bekerja di kilang?
Tak. Saya dipecat.
Atas sebab apa?
Saya tak tahu. Ada perbalahan.
"Perbalahan"? Hebat.
Jika saya tanya orang itu, dia juga akan kata begitu?
Sukar untuk dia bercakap kerana dia kehilangan gigi.
Ia tentang apa?
Tiada apa-apa.
Ia tentang apa, Ray?
Dia mencarut. Saya sudah larang. Ia menjadi pergaduhan besar.
Apa pekerjaan awak sekarang?
Kerja pembinaan. Sekali-sekala.
Saya bekerja dua hari minggu ini
dan itu alasan bagus untuk tak menghadiri pengebumian.
Saya nampak seorang wanita pergi tadi. Awak suka dia?
Awak ada buat persembahan?
Tak, saya sudah lama tak buat persembahan.
Kenapa? Awak bagus.
Saya tak main trompet lagi.
Saya dengar semasa saya mengetuk pintu.
- Tak. - Saya dengar.
Saya sudah jual trompet saya.
Awak jual trompet awak?
Tak mengapa.
Tiada kerja dan tiada trompet? Bunyinya agak berbahaya.
Saya okey. Saya tak minum selama tujuh tahun.
Wau, hebat! Saya bangga dengan awak.
Kita perlu berpeluk sekarang?
- Peluk ini. - Tak guna.
Dia ada isteri lain.
Awak boleh ajak mereka pergi.
Tidak.
Awak ingat wanita Serbia itu? Branka.
Branka… Wau! Ingatan yang bagus. Dia sangat cantik.
Banyak kali kita puaskan nafsu dengan membayangkan dia.
- Tak, saya sibuk berasmara. - Awak mengarut.
- Bagaimana dia dapat wanita seperti itu? - Dia boleh menjadi lucu.
Memukul punggung kita dengan tali pinggang dikira lucu?
Kalau begitu, dia memang menghiburkan.
Ray.
Saya mahu ada di sana.
Saya mahu ada di sana, bukan kerana permintaan dia.
Saya ingin melihat dia ditanam
dan tahu perasaannya.
Tapi saya takut ia akan buat saya beremosi.
Ikut saya.
Tunggu.
Awak perlu bawa itu?
Sebagai langkah berjaga-jaga.
Kunci… Ada pada awak.
Kita ada di mana?
Lebih kurang satu setengah jam dari sana.
Saya bermimpi saya berada di muzium sejarah semula jadi.
Ada tingkap seperti teater.
Awak ingat itu?
Orang zaman batu berbogel membunuh… Ibu awak selalu bawa kita.
Tak. Itu ibu awak.
Ibu saya benci tempat itu. Ia membuat dia tak selesa.
Tak. Bukankah ibu awak…
Mungkin betul kata awak. Bagaimanapun…
Saya ada di muzium itu manakala ayah… Harris salah seorang manusia prasejarah.
Ya.
Saya cuba pecahkan kaca untuk bebaskan dia.
Tapi saya pandang ke bawah dan… saya juga berbogel seperti mereka.
Awak rasa apa maksudnya?
Maksudnya awak perlukan lebih daripada pengebumian dia
untuk lupakan dia.
Sukar untuk bayangkan dia semasa kecil.
Bapa dia melayan dia dengan teruk. Kejadian itu berulang.
- Kita tak perlu buat begitu. - Ya, tapi kita buat.
Itu peraturannya.
Awak layan anak awak dengan teruk?
Hei… Saya minta maaf.
Helo? Reverend West?
Apa khabar?
Ya, kami dalam perjalanan. Kami terus berjumpa awak atau…
Baiklah.
Beri nombor ini kepada dia.
- Itu saja? - Ya.
- Kedai yang hebat. - Terima kasih.
Ini kedai awak?
Tidak. Rupa saya seperti bos?
Ya.
Seperti kebanyakan gadis di selatan.
- Saya memberontak sedikit. - Betulkah?
Itu hebat.
Apa yang berlaku di dalam sana?
Tiada apa-apa.
Wanita tertarik pada awak, bukan?
Secara semula jadi.
Reverend West hubungi saya.
Berapa lama mereka kenal satu sama lain?
Ayah tentu mati seorang diri.
Lelaki ini muncul dan menjadikan keadaan kurang menyedihkan.
Beginilah pengakhirannya jika kita menolak semua orang.
Sekarang mereka panggil kita untuk berkata baik tentang dia.
Awak tiada kenangan baik dengan dia?
Ada beberapa kenangan. Saya harap saya dapat lupakannya.
Kenapa?
Helo? Raymond.
Ini En. Canfield dari Rumah Pengebumian Remembrance.
Ya. Hai.
Pertama sekali, saya ingin kata saya bersimpati atas kehilangan awak.
Terima kasih.
Saya bertemu bapa awak beberapa tahun lalu,
semasa dia sedang membuat urusan.
Dia sangat berkarisma dan sensitif.
Takziah.
Urusan apa?
Dia mahu keranda dibuka.
Itu perlukan pengawetan dan kami perlu mengawet dengan segera
jika mahukan majlis pada awal tengah hari
seperti yang dia minta.
Okey.
Bapa awak sudah bayar untuk keranda dan batu nisan
serta deposit untuk pengawetan, tapi dia tak bayar bakinya.
- Saya tahu dalam keadaan sukar ini… - Berapa jumlahnya?
- Apa? - Itu abang saya, Ray.
Cakaplah.
Selamat berkenalan, tuan. Saya bersimpati atas kehilangan awak.
Berapa jumlahnya?
Semuanya 475 dolar termasuk cukai dan itu termasuk kosmetik.
Awak maksudkan mekap?
Ya. Kami mahu siapkan dia supaya pengalamannya…
Ya, bayaran itu tak diperlukan. Kami tak mahu.
Kami tak perlu melihat dia.
Maaf, saya tak dengar.
Sila teruskan. Kami akan bayar selepas kami tiba di sana.
En. Mendez, peguam bapa awak,
dia hubungi tadi untuk melihat keadaan.
- Saya akan beri nombor dia pada awak. - Okey, terima kasih.
Jumpa sebentar lagi.
Peguam Harris?
Lima ratus dolar? Awak mampu bayar itu?
Tak, tapi pengebumian hanya sekali.
- Kita buat dengan betul. - Saya tak mampu bayar.
- Saya takkan bayar. - Saya akan bayar, Ray.
Awak okey kalau begitu?
Oh Tuhan.
Guna pembesar suara.
Max Mendez.
Ya. En. Mendez, nama saya Raymond.
Bapa saya ialah Ben Harris.
- Saya bersimpati atas kehilangan awak. - Terima kasih.
Bapa awak seorang lelaki contoh. Dia juga sangat menawan.
Ya, saya pasti dia akan dirindui.
Awak mahu bercakap dengan kami?
Ya. Malangnya ada seorang pelanggan sedang menunggu saya.
Awak boleh datang nanti? Ada beberapa perkara perlu dibincangkan.
Awak bersama abang awak, Ray?
Ya.
- Baik. Pukul 11:00? - Baiklah.
Saya akan beri alamat saya. Seperti kata-kata bapa awak, jumpa lagi.
Jumpa lagi?
Awak ingat dia paksa kita menghadiri kelas bahasa Perancis
tapi dia berubah fikiran dan tamatkan kelas itu?
Saya sukakannya.
Terima kasih.
Maaf.
Saya mencari En. Canfield.
Hai. Saya orangnya.
Awak En. Raymond Harris?
- Ya. - Hai. Selamat berkenalan.
- Ini Ray. - Hai.
Rose, bila En. Harris akan siap?
Saya bersimpati atas kehilangan awak.
Perjalanan kamu okey?
Ya, terima kasih.
Kamu tinggal di mana?
Beberapa ratus kilometer dari sini.
Rupa awak sama seperti bapa awak.
En. Harris akan siap sebentar lagi.
Felix akan panggil awak.
Hebat. Sementara itu,
saya mahu tunjukkan keranda yang bapa awak pilih.
Ikut saya ke sini.
Terima kasih.
Kamu boleh tunggu di sini, saya akan kembali.
Betulkah?
Orang paling kedekut.
Ia bukan tentang harga.
Saya beri diskaun pada keranda lain, tapi dia menolak.
Dia kata perkara yang dia suka menjadi orang Yahudi
ialah keranda yang biasa
dan saya ingin tanya sesuatu.
Saya tahu dia rapat dengan Reverend West,
tapi mungkin kamu mahu rabai dalam majlis?
- Tak perlu. - Tak. Bapa kami bukan orang Yahudi.
- Dia menukar agama untuk sementara… - Betul.
Tak, dia masih teruk.
Tak perlu rabai. Terima kasih.
En. Harris sudah siap.
Saya bersimpati atas kehilangan kamu.
Saya sudah menyolek dia.
Dia agak kurus.
Ya. Terima kasih.
Apa punca kematian dia?
Kamu perlu tanya doktor dia tentang itu,
tapi sijil kematian mengatakan kegagalan jantung kongestif
dan kanser paru-paru.
Bapa kamu meminta untuk ditanam secara berbogel dalam keranda.
Saya cadangkan dia memakai pakaian untuk majlis jika awak ada bawa.
Kamu jangka ramai orang akan hadir?
Tak.
Kami akan tinggalkan kamu bersama dia.
Bila kali terakhir awak jumpa dia?
Di salah satu majlis perkahwinan awak.
Dia hanya hadir majlis perkahwinan saya dengan Marsha.
Ya.
Dia panggil adik ipar awak cacat, bukan?
Kemudian bapa mentua awak hampir menyerang dia.
Majlis itu hampir jadi huru-hara.
Ia bukan begitu. Jangan mereka cerita, Ray.
Dia memang sekecil ini? Kenapa dia mahu ditanam dalam keadaan bogel?
Dia memang seorang ekshibisionis.
Kemaluan dia lebih besar daripada kemaluan kita.
Melihat dia terbaring di sana buat saya sedar.
Dia benar-benar sudah tiada. Saya dapat rasakannya.
Saya rasa lega setelah melepaskan rasa dendam.
Kemaafan itu bagus.
Masuklah.
Gembira kerana akhirnya dapat berjumpa dan mengenali wajah kamu.
- Terima kasih kerana berjumpa kami. - Sama-sama. Duduklah.
Kopi? Air?
- Tak mengapa. - Terima kasih saja.
Ia lucu. Banyak kali saya dengar dia kata,
"Anak-anak saya."
Berapa lama awak kenal bapa kami?
Lebih kurang tujuh tahun.
Saya mewakili lelaki yang menyaman dia kerana membuat fitnah.
Pelanggan saya menang kes itu.
Bapa awak sangat kagum dengan kerja saya
sehingga dia mengupah saya untuk bantu dia menyaman bandar Bon Air.
Untuk apa?
Lingkaran Krismas di Dewan Bandar Raya.
Dia kata ia melanggar batas antara agama dan birokrasi.
Bagaimana dia mampu mengupah awak?
Saya bekerja secara percuma.
Bapa kamu pandai berbual dan berdebat.
Bukan secara kompleks, tapi dia tak henti-henti.
Saya sanggup bayar untuk dengar dia merungut tentang dunia.
Okey. Wasiat terakhir bapa kamu.
Dia tinggalkan semua aset dia, lebih kurang 5,200 dolar dalam akaun cek
yang akan dibahagikan sama banyak kepada anak-anak dia yang hadir ke majlis.
Saya tahu ia tak banyak,
tapi ia mungkin boleh digunakan untuk perbelanjaan majlis.
Mungkin belanja perjalanan.
Kamu boleh mengadakan majlis untuk tetamu selepas itu.
Terpulang kepada kamu.
Bapa awak juga tinggalkan beberapa barang peribadi di rumah dia.
Ini alamat dia.
Pn. Delgado akan ada di sana sepanjang hari.
- Pn. Delgado? - Ya, tuan.
Akhir sekali, bapa kamu juga berharap kamu akan gali kubur dia.
Apa?
Anak-anak dia menggali kubur dia sendiri tanpa gunakan mesin.
Penyodok boleh digunakan.
Selepas itu, kamu masukkan keranda dan menimbusnya semula.
- Bedebah. - Tak, Ray.
- Tak… - Tak. Ini dibenarkan?
Perkuburan perlu terima semua agama.
Bapa kamu kata dia perlu buat begitu disebabkan dia keturunan Tonga.
Kerana kita keturunan Tonga.
- Ya. - Ini permitnya.
Perkenalkan diri kamu kepada pengarah pengebumian di sana
supaya kamu boleh menggali.
Pastikan kamu bawa lesen memandu yang sah.
Hai. Kami anak Harris.
Saya bersimpati atas kehilangan awak.
Terima kasih.
Apa itu?
- Apa? - Perbuatan awak tadi.
Tiada apa-apa.
Ia seperti sesuatu. Apa tujuannya?
Ia cuma tabiat buruk.
Ia buat awak rasa lebih baik?
Semuanya baik. Awak selamat di sini.
Bilik bapa awak ialah bilik terakhir di atas.
Saya sedang memasak.
- Lucia. - Saya Raymond.
- Ini… - Raymond dan Ray.
Awak selamat di sini.
Apa itu?
Altar untuk diri dia.
ANUGERAH E TENTERA LAUT
Hei, lihat ini.
Siapa mereka?
Saya tak tahu.
Kamu lapar?
Tak. Kami okey, terima kasih.
- Kami okey, terima kasih. - Terima kasih.
Saya akan ambil kotak kamu.
Lihat. Ibu kita sangat cantik.
Sebelum dia menyusahkan mereka.
Tak guna.
Hei, ia seperti Krismas.
Ya, tapi kita bukan budak lagi.
Betulkah?
Kita berdua orang dewasa dengan kehidupan yang teruk.
- Jangan kata begitu. - Itu kebenarannya.
Hei, awak buat saya marah.
- Bertenang. - Awak tak guna, Ray.
- Jangan kata hidup saya teruk! - Saya suka awak marah. Tiba masanya.
Terima kasih.
Nampak sedap.
Ini sedap.
Saya tahu.
Berapa lama awak sudah bekerja di sini?
Ini rumah saya.
Saya suka cara awak menghiasnya.
Ia sangat bebas tapi ia masih cantik.
Terima kasih.
Harris penyewa awak?
Tak. Saya dan bekas suami ada pusat cuci kereta.
Harris datang ke sana untuk membeli rokok.
Dia lebih berusia, tapi dia peramah dan pendengar yang baik.
Kami bercinta untuk seketika. Kemudian kami hanya berkawan.
Semasa dia sakit tahun lepas, saya bawa dia ke sini.
Dia selalu melihat gambar kamu berdua di tasik.
Saya kata kepada dia, "Kenapa awak tak menghubungi mereka?
Mereka boleh melawat awak."
Dia kata tidak.
Dia kata, "Mereka berbeza apabila mereka sudah dewasa."
Itu trompet awak?
Ya.
Uh-huh.
Dia ambilnya selepas kami bertengkar dengan teruk,
musim panas semasa tahun akhir.
Dia kata dia sudah gadaikannya.
Dia tentu cari di semua kedai pajak gadai di seluruh negara.
Dia selalu layan saya dengan teruk, tapi sejak itulah saya putuskan hubungan.
Apa punca pertengkaran itu?
Saya tak tahu.
Dia baiki dan bersihkan itu beberapa minggu lalu.
Saya tak tahu awak anggap kehidupan saya teruk.
- Saya tak kata begitu. - Saya dengar awak kata.
- Awak kata hidup saya teruk… - Saya…
- …dan itu sama seperti gagal. - Tak, saya…
- Saya suka keadaan begini. - Saya…
Stabil.
Mungkin itu jadikan saya membosankan atau malas.
Saya tahu ia punca perceraian saya.
Olive kata saya lebih suka penyaman udara berbanding dia.
Kali pertama Marsha nampak saya gosok baju dengan baik,
dia menangis kerana dia fikir saya homoseksual.
Saya sukakan ketenangan.
Saya tak peduli jika itu bermakna kehidupan saya teruk.
Saya okey. Saya tidur dengan nyenyak.
Zaman kanak-kanak kita huru-hara.
BENJAMIN REED HARRIS III SENTIASA DALAM INGATAN KAMI
Saya harap semuanya memuaskan.
Ya, ia okey. Terima kasih. Ia nampak cantik.
Kita perlu bergerak ke perkuburan
dalam masa satu setengah jam
jika mayat mahu ditanam semasa matahari terbenam seperti kemahuan dia,
dengan sedikit masa untuk menggali.
En. Mendez sudah beritahu kamu
tentang permintaan terakhir bapa kamu?
Ya.
Kita ada masa yang cukup.
Bagus.
- Tumpang lalu. - Maaf.
Bonnie. Michael.
Siapa Michael?
Selalunya tetamu kurang selesa jika mereka tiba awal
dan tiada orang di sini.
Si mati bersendirian.
Kadangkala kami letak beberapa orang untuk duduk di sini.
Ahli keluarga tak perlu bayar.
Selepas bilik ini mula penuh,
mereka akan keluar secara senyap.
- Bagus. - Ya.
Kamu perlu tandatangan beberapa dokumen di pejabat saya.
Ya dan saya perlukan lesen memandu kamu.
Jangan berasmara dengan penyambut tetamu rumah pengebumian
di majlis pengebumian bapa kita.
Okey, saya akan cuba.
Ayah sangat sejuk.
Baiklah, terima kasih. Kamu boleh pergi. Terima kasih. Pergilah.
Malangnya, saya tak boleh tunggu.
Jangan risau. Terima kasih kerana datang.
Saya gembira dapat berada di sini. Ya.
Bunyinya pelik, bukan?
Lihatlah awak. Senyuman awak menawan. Ia jujur dan tak berpura-pura.
Awak sudah berkahwin? Ada anak?
Kami tinggal berasingan. Dua perceraian sebelum itu.
Wau!
Berapa orang anak?
Saya ada seorang anak lelaki.
Dia seorang tentera…
Dia…
Awak tak mahu cakap tentang dia?
Tak, saya okey…
Berapa lama kamu ada di sini?
Jika kamu perlu tempat untuk bermalam, bilik dia boleh digunakan.
Terima kasih.
Tapi saya tak boleh tidur di bilik itu.
Kenapa?
Katil hospital sudah dikeluarkan
dan semua barang akan diderma kepada Salvation Army atau dibuang.
- Itu yang dia mahukan? - Ya.
Dia tinggalkan sesuatu untuk semua orang. Itu saja. Barang lain perlu dibuang.
Tapi jika kamu mahu sesuatu seperti
gambar kamu atau ibu kamu, saya boleh beri.
Hai.
Kita jumpa nanti.
Ya, okey.
Saya kenal awak?
Saya tak rasa begitu.
Awak pasti?
Ya.
Jadi kenapa awak pandang saya begitu semasa saya lalu?
Begitu?
- Awak fikir saya sukakannya? - Tak, saya…
Saya cuba memahami tujuan awak buat begitu.
Tunggu, awak mengingatkan saya pada seseorang.
Awak fikir saya patut rasa bangga, betul?
Maaf kerana merenung awak tadi. Itu perbuatan yang teruk.
Ya, teruk dan menakutkan.
Saya akan cuba untuk tak berkelakuan teruk.
- Okey.
Saya Ray. Itu bapa saya, Harris.
Kiera.
Saya salah seorang jururawat dia di St. Anne's.
Takziah.
Awak selalu datang ke pengebumian pesakit awak?
Tak.
Dia minta saya datang.
Dia kata dia tenang jika saya datang dan saya gembira untuk lakukannya.
Ada sesuatu tentang bapa awak yang menarik saya.
Jiwa orang masa lampau. Dihantui perasaan bersalah.
Bagaimana dia sebagai seorang bapa?
Bapa paling teruk.
Saya tak jangka begitu.
Tapi tiada orang bersama dia sebelum dia meninggal kecuali Lucia.
Sekarang saya faham sebabnya.
- Awak akan menanam dia? - Ya.
Saya dan adik saya akan menggali kubur. Permintaan terakhir dia.
Kenapa dia mahu kamu buat begitu?
Saya juga tak tahu.
- Apa pendapat awak? - Dia cuba menyusahkan kami.
Mengawal kami sehingga akhirnya.
Awak boleh menolak.
Ya. Kami tak menolak.
Jadi dia berjaya.
Dia sudah sedia untuk mati. Dia tak ambil ubat penghilang kesakitan.
Dia mahu mati dengan semua deria dia.
Saya rasa muzik banyak membantu dia menahan kesakitan.
Dia memakai fon telinga yang disambung ke telefon dia dan memejam mata.
Menahan kesakitan.
Saya tanya dia, "Apa muzik itu?"
Dia kata, "Ia rahsia."
Tapi pada waktu malam semasa saya memeriksa dia,
saya tahu ia lagu sama yang dimainkan berulang kali.
Dia akan tertidur sambil mendengarnya.
Lagu apa?
Saya tak tahu. Lagu instrumental. Mungkin lagu blues.
Saya patut pergi.
Awak akan datang ke perkuburan nanti?
Tak, saya tak bercadang untuk datang.
Baik.
- Saya tak boleh datang. - Tentulah.
Selamat berkenalan.
Hei, awak boleh hubungi Mendez, peguam itu?
Saya mahu cari semua barang peribadi ayah.
Barang dia di hospital.
- Untuk apa? - Saya mahu telefon bimbit dia.
Awak tak boleh gunakannya jika talian ditamatkan.
Tak mengapa. Hubungi dia.
Terima kasih.
Tak guna.
En. Mendez. Ini Raymond. Ya.
Awak tahu di mana barang peribadi bapa kami
yang ada di hospital?
Okey. Kami akan tanya. Terima kasih.
- Apa yang dia kata? - Dia tak tahu.
- Tak… - Dia suruh tanya…
Dia suruh tanya Lucia. Dia akan ada di perkuburan.
- Baik. Awak ada nombor dia? - Apa?
Hubungi dia semula. Dapatkan nombor Lucia.
- Kenapa dengan awak? - Hubungi saja.
- Mel suara. - Tak guna!
Bedebah.
Ayah fikir ayah boleh permainkan saya?
Apa yang ayah tahu tentang muzik?
Ayah ambil masa 80 tahun
untuk tahu yang ia boleh bantu ayah melegakan kesakitan.
Si dungu.
Jangan permainkan saya, Harris. Ayah akan menyesal.
Hubungi saya.
Oh Tuhan.
Bayangkan jika ibu kita ada sekarang.
- Tiada lebih baik. - Kenapa?
Mereka akan susah hati.
Ibu saya bukan begitu.
Semasa ibu saya tinggalkan dia,
ibu saya terus lupakan dia.
Awak boleh bayangkan perkara teruk yang dia buat dan terlepas?
Isteri dia dan kekasih dia menjadi kawan seumur hidup.
Ia seperti Kelab Isteri Teraniaya.
Dia…
Dia cuma seorang lelaki, Ray.
Saya tahu dia teruk dan tak dapat mengawal diri, tapi…
Dia juga mengalami kesusahan.
Tak, itu bukan alasan.
Dia patut bertanggungjawab untuk kehidupan dia.
Kehidupan dia ialah tanggungjawab dia.
Ya, sama seperti kita.
Oh Tuhan. Kenapa awak tak salahkan dia?
- Apa gunanya sekarang? - Terima kenyataan.
- Saya sudah terima kenyataan. - Tak.
- Berambuslah. - Dia meniduri isteri awak.
- Terima kasih kerana ingatkan saya, Ray. - Awak sudah lupa?
Awak tak guna! Berhenti!
Saya akan berjalan ke sana dan menggali kubur sendiri,
bedebah.
Saya tak boleh terima kemarahan awak, Ray. Ia akan mempengaruhi saya dengan teruk.
Selamat petang.
Saya dari Tanah Perkuburan Cederdale.
- Saya bersimpati atas kehilangan awak. - Terima kasih.
Saya sudah cabut rumput untuk menandakan kawasannya.
Okey. Terima kasih.
Cangkul bilah rata akan mudahkan tugas kamu nanti.
Cangkul burung ini untuk tanah lebih keras dan batu.
Berapa dalam?
Sedalam 1.8 meter.
Baik.
Saya ada di sekitar ini jika kamu perlu bantuan.
Terima kasih.
Kenapa tiada tarikh?
- Itu permintaan dia. - Dia ada kata sebabnya?
Tak.
Mula menggali.
Kamu semua. Saya Reverend West.
Gembira dapat bertemu kamu akhirnya
walaupun dalam keadaan begini.
Takziah.
Terima kasih.
- En. Canfield. - Reverend West.
Harris selalu memuji kamu.
Ya.
Tugas yang sangat sukar.
Kata-kata saya lucu?
"Memuji kami." "Tugas yang sangat sukar."
Dari mana awak belajar perkataan mengarut itu?
Kata-kata saya mengarut?
Mereka ajar itu di pusat pengajian teologi?
Cara bercakap seperti nabi?
Saya minta maaf bagi pihak abang saya yang marah, Reverend.
Tak mengapa. Hari yang sukar bagi semua orang.
Kenapa dia perlukan pastor?
Dia beragama Yahudi sebelum ini.
Dia beragama Buddha dan Islam sebelum itu.
Harris mencari agama yang benar.
Dia disunat pada umur 50 tahun.
Cukuplah.
Saya tak tahu itu. Ia tentu menyakitkan.
Bagaimana dengan tarikh itu? Kenapa tiada tarikh?
Dia tak pasti tarikh kelahiran dia.
Tiada tarikh kerana dia tak mahu tarikh yang salah di batu.
Siapa akan tahu atau peduli jika ia salah?
Ada perkara yang penting bagi orang nazak.
Ini penting bagi dia.
Jadikannya sekular jika boleh, Reverend.
Saya pastor Kristian, Ray.
Itu mereka, sayang.
Biar saya bantu.
Terima kasih, Reverend.
Terima kasih.
En. Canfield.
Pn. Delgado.
Hai, kamu berdua. Ini anak saya, Simon.
Raymond dan Ray. Mereka abang kamu.
Selamat berkenalan.
Helo.
Hei.
Di sana.
Terima kasih, Reverend.
- Boleh saya tanya sesuatu? - Ya, tentulah.
Awak tahu di mana barang bapa saya dari hospital?
Di rumah. Apa yang awak cari?
Telefon bimbit dia.
Harris beri kepada Simon. Ya.
Simon, mari ke sini.
Tunjukkan telefon kepada abang awak.
Ada lagu di dalam ini?
Tiada. Saya baru set semula hari ini.
Dia mahir dalam teknologi.
- Jadi tiada lagu Harris di sini? - Tiada.
Awak ada buat sandaran?
Tak, untuk apa?
Terima kasih.
Paderi yang minum wiski.
Jangan menilai saya, Ray.
Saya sama seperti manusia lain yang ada kelemahan.
Itu cara awak berkenalan dengan Harris?
Tak. Harris sudah berhenti minum sebelum saya bertemu dia.
Dia kata tak mabuk membuat dia bersemangat.
Dia berumur lewat 60-an semasa budak itu lahir.
Kehidupan tak dapat dihentikan.
Itu bukan daripada pusat pengajian teologi.
- Awak ada keluarga, Ray? - Tak.
Saya tak tahu cara menjaga budak.
Terutamanya budak lelaki.
Budak perempuan lebih mudah dijaga?
Saya ada anak perempuan dan… ia membuat saya tertekan.
Kenapa dengan budak lelaki?
Cukuplah, Reverend.
Saya ada soalan untuk awak.
Awak benar-benar fikir Harris percaya pada Tuhan?
- Saya tak peduli. - Tolonglah. Awak menipu.
Perkara penting ialah kita sebahagian daripada sesuatu yang lebih penting.
Sesuatu yang tiada batasan.
Bapa awak tahu itu.
Tak.
Itu pendapat yang baik
dan bapa saya bukan begitu.
Mungkin dia jadi baik selepas dia sedar dia akan mati.
Ya, mungkin ia lebih mudah pada penghujungnya.
Semua pembuli rasa takut pada waktu itu.
Tak, dia tak pernah takut.
Dia cuma sedih kehidupan dia yang hebat akan berakhir.
Itu yang dia kata. "Kehidupan yang hebat."
Luahkanlah, Ray.
Tentang apa?
Untuk apa?
Semuanya akan berakhir dalam beberapa jam.
Awak pasti tentang itu?
Ya.
Biar saya gali.
Budak itu menjengkelkan saya.
Tiada isyarat di sini. Itu masuk akal.
Awak bekerja di mana?
Jabatan Kuasa dan Air di Cincinnati. Ia tak begitu menarik.
Awak tak suka bekerja di sana?
Cari kerja lain.
Saya tak tahu.
Awak boleh ada kestabilan dengan kerja yang menarik.
Risiko membuat kita rasa teruja.
Kadangkala pekerjaan yang lebih teruk juga bagus.
- Betulkah? - Ya.
Awak sangat lucu.
Empat hari saya memandu Uber dan tiga malam jadi pelayan bar dalam seminggu.
Memandu lebih mudah, tapi saya dapat lebih banyak duit di bar.
Saya dapat melihat kelakuan manusia dalam kedua-dua pekerjaan itu.
Krim pelindung matahari. Awak tak sedar ia berbahaya kepada awak.
Teruskan.
Tolonglah, Simon! Jangan buat begitu di sini!
Tiada orang peduli.
Baguslah.
Berhenti.
Giliran saya.
Saya tak pasti jika dia boleh gali. Dari segi undang-undang saya perlu…
Tolonglah. Dia berhak untuk gali.
Ya, saya rasa ia okey.
Ambil.
En. West?
- Reverend West. Ya? - Maaf kami terlewat.
- Salah satu penerbangan kami lewat. - Kamu tak lewat. Leon?
- Leon.
- Leon, Vincent. - Ya.
Raymond. Ray. Simon di sana.
Takziah.
Kami bersimpati.
Terima kasih.
Harris dan ibu kami ialah penjaga di sebuah pusat komuniti
- di Tallahassee pada tahun 90-an. - Tallahassee.
Simon.
Mari berjumpa abang-abang awak!
- Kami sudah berjumpa. - Ada lagi.
Beritahu saya jika mereka semua sudah tiba.
Mereka juga perlu menggali.
Lihat Ray. Dia… Apa ungkapan itu?
Tertekan. Dia nampak tertekan, bukan?
Kamu berdua.
Orang tua itu selalu menyakitkan hati kami.
Beri kami nama yang sama.
Jadi ibu kami panggil kami Raymond dan Ray supaya tak keliru,
tapi ayah panggil saya Ray dan dia Raymond untuk timbulkan kekeliruan.
Ray dapat ganjaran untuk pencapaian saya atau saya dihukum disebabkan dia.
Ayah akan menonton perlawanan dia, bukan perlawanan saya.
Saya atlet yang bagus, tapi Ray bukan begitu.
Dia pelajar cemerlang yang dapat semua A. Tapi dia tak pandai bersukan.
Orang tua itu akan mula bergaduh dengan pengadil atau bapa lain.
Membuat ibu-ibu kami hilang akal, tapi dia sukakannya.
Membuat kami semua gelisah.
Ia beri kesan paling teruk pada Ray.
Dia seorang penagih dalam proses pemulihan dan keadaan dia teruk sebelum ini.
Saya cuba hubungi dia untuk bantu dia,
tapi dia tak benarkan saya menghampiri dia.
Dia sangat malu dengan keadaan dia. Dia hilangkan diri.
Selepas itu dia bertemu seorang wanita yang bantu mengubah hidup dia.
Kemudian wanita itu meninggal dunia.
Ia memang teruk.
Saya paksa dia datang bersama saya hari ini.
Ini seperti punca kepada segala perkara yang dia benci.
Terima kasih kerana datang.
Saya tak mahu terlepas…
Ya. Siapa mahu terlepas?
Siapa mereka?
Mereka juga anak Harris.
Ya. Termasuk budak itu.
- Budak itu? - Ya. Anak Lucia.
Wau! Syabas, Harris.
- Ada berapa adik-beradik sebenarnya? - Saya tak tahu.
Saya baru bertemu mereka hari ini.
Kecuali Raymond.
Awak rapat dengan dia?
Kami adik-beradik tiri.
Kami sangat rapat semasa kecil.
Hubungan kami semakin renggang semasa sekolah tinggi.
Apabila kami bersama-sama dimalukan dan dipandang rendah oleh Harris,
berada berhampiran satu sama lain mengingatkan kami hal itu.
Tapi kami kekal berhubung selama ini.
Dia mahu terus berhubung.
Saya tak mahu, tapi saya tak pernah menyesal.
Kadangkala saya tertanya-tanya jika kami akan berkawan jika berjumpa hari ini?
Dia suka upacara amal seperti ini.
Upacara amal menenangkan.
"Saya bersimpati atas kehilangan awak." Banyak kali saya dengar itu pada hari ini.
Ia mula kedengaran seperti, "Semoga hari awak indah."
"Hulurkan garam." Atau…
Isteri saya menghidapi kanser yang agresif,
jadi saya biarkan ibu bapa dia
yang menguruskan pengebumian dia.
Saya tak boleh uruskan.
Mereka uruskan dan aturkan segala-galanya.
Majlis yang gilang-gemilang dan penuh takzim menggantikan kesedihan.
Saya harap mereka berpuas hati. Ia buat saya rasa teruk.
Saya menghiburkan awak dengan kisah pengebumian lain.
Hebat.
Saya tak perlu dihiburkan.
Mak! Lihat mereka! Mereka akrobat!
- Hup! - Hei!
Ayuh! Buat lagi!
Cukuplah. Jumpa kami nanti.
- Tolonglah? - Simon!
Tolonglah. Kamu boleh tunjukkan beberapa teknik lagi.
Betul, Reverend? Demi mendiang bapa Simon.
Rasanya ia okey jika semua orang setuju?
- Okey. - Terima kasih!
Ini dia. Sedia? Hup!
Ini dia. Hup!
Syabas!
- Begitulah. Berdiri. - Uh-huh.
Itu dia.
Syabas!
Turun.
Bangku. Mulakan.
- Simon, marilah. - Marilah.
Angkat tangan. Pijak di sini.
- Okey? Naik. - Sangat bagus. Begitulah.
Bagus. Perlahan-lahan.
- Pijak bahu dia. Bagus. - Bagus.
Bergaya dengan senyuman. Hup!
- Hei. - Yay!
- Syabas. Hebat. - Hei.
- Hebat. - Turun.
Tiga, dua, satu. Ayuh.
Wau!
- Syabas! - Itu dia.
Sayang.
Bukankah kita patut berbual dan mengenali mereka?
Selepas itu? Parti hari jadi, kad Krismas?
Saya tak perlu hubungan dengan orang baru.
Ya. Awak sibuk dengan semua kawan dan orang tersayang
di sekeliling awak.
Athena mati dan tinggalkan saya. Saya yang tinggalkan orang lain.
Kamu ada minuman?
- Ya. Ia tak sejuk. - Tak mengapa.
- Terima kasih.
- Bila kamu pulang? - Malam ini dengan bas.
Kami ada persembahan di Charlotte esok.
Kamu selalu berjumpa dia?
Kami tak pernah berjumpa dia.
Dia mahu kami datang juga.
Berapa lama hubungan dia bersama ibu kamu?
Tak lama. Seminggu atau dua minggu.
Saya dan Vincent kembar fratenal. Bapa tiri kami yang membesarkan kami.
Dia tentu mahu dengar tentang ini.
Dia tentu rasa terhibur.
Jangan ambil hati.
Kamu rapat dengan dia, bukan?
- Terima kasih. - Minum.
Ya.
Okey, saya mahu ambil gambar semua orang.
Sila ke sana.
- Ray, awak juga. Tolonglah. - Tak, saya…
Kiera, En. Canfield.
Pergilah. Ayuh, Ray.
Kamu juga, kembar.
En. Penggali Kubur?
Sertai kami. Awak sekali. Hebat.
Senyum. Lebih rapat.
Bagus. Sekali lagi.
Gambar terakhir dan… bagus.
Terima kasih.
- Terima kasih kerana bergambar. - Jangan risau.
Ya, awak boleh beritahu cucu awak tentang itu.
Awak ada anak?
Tak. Saya tak mahu anak.
Biasanya orang rasa pelik bertemu seorang…
seorang wanita dewasa yang tiada atau tak mahu anak,
seperti dia seorang yang pelik.
Ya. Ada banyak cara untuk menikmati kehidupan.
Saya baca itu dalam biskut nasib.
Ringannya. Mayat dia ada di dalam?
Berat bapa awak turun sehingga 56 kilogram.
Wau! Saya pernah ada anjing lebih berat daripada itu.
Awak ingat Wilson, Raymond?
Bapa kita yang sudah mati lebih ringan daripada seekor anjing.
Diam, Ray, atau saya akan bunuh awak.
Hei, Simon, angkatlah.
Reverend West, saya mahu Simon melihat bapa dia untuk kali terakhir.
Itu bukan idea yang bagus.
Pn. Delgado, masa untuk melihat sudah berlalu.
Anak saya berada di sekolah dan tak dapat datang ke rumah pengebumian.
Dia berhak.
Pn. Delgado, En. Harris dibawa dengan kereta dalam kotak pain ini…
berbogel dan tiada perlindungan.
Dia dibiarkan berpanas selama tiga jam.
Dia mungkin terluka dalam perjalanan ke sini.
Ia memberi kesan pada badan dia.
Dia sudah diawet.
Saya masih tak setuju. Sebenarnya, saya bertegas.
Biar saya lihat jika dia okey.
Maaf, tapi dari segi undang-undang, awak bukan waris.
Kamu tak boleh benarkan demi adik awak?
- Saya… - Raymond?
Simon, awak mahu lihat mayat dia?
- Okey. - Dia tak mahu dilihat begini.
Biar kami lihat dahulu.
En. Canfield.
Okey. Jonas.
Oh Tuhanku.
Dia tertiarap.
Kenapa dia tertiarap?
Itu permintaan dia, tapi dia tak mahu orang lain tahu.
Sebab itu saya tak mahu buka keranda.
Dia sangat bertegas tentang ini.
Apa maksudnya, Reverend West?
Saya tak tahu.
Ia perbuatan mengarut untuk tebus kesalahan dengan alam semesta.
Cubaan terakhir dia untuk berpura-pura menebus diri.
- Kami kenal awak, Harris! - Diamlah, Ray.
- Lucia, awak tahu tentang ini? - Tak, ia mengarut.
- Terbalikkan dia. - Kita tak boleh buat begitu.
Dia sudah mati. Terbalikkan dia.
Lucia. Biar Simon lihat. Kemudian kita teruskan, okey?
Saya tak nampak muka dia.
Okey.
Tidak…
Dia nampak tak selesa.
Okey. Cukup.
Aduhai! Dia memang teruk.
Ia masuk akal sebenarnya.
Dia seorang yang teruk sepanjang hidup dia.
- Jangan cakap dia begitu. - Dia memang teruk.
- Semua perkara melibatkan dia jadi teruk. - Diam! Diamlah, Ray!
Tolonglah! Awak bencikan dia, Raymond.
- Dia patut dibenci. - Hentikannya!
- Apa awak perlu untuk sebutnya? - Diam!
Kenapa awak tak boleh sebutnya? Dia bedebah!
- Diamlah, Ray! - Bapa kita bedebah!
- Dia meniduri isteri awak, Raymond. - Jangan, Ray!
Anak awak sebenarnya ialah anak dia.
- Bagaimana itu jadikan awak… - Berhenti!
- Ayuh, Raymond. - Hei. Tolonglah.
Raymond. Lepaskan dia.
Bapa kami yang berada di syurga,
Maha Suci nama-Mu.
Datanglah Kerajaan-Mu,
jadilah kehendak-Mu di bumi seperti di syurga.
Berilah kami makanan pada hari ini dan ampunkan kesalahan kami,
seperti kami mengampuni orang yang bersalah terhadap kami.
Jangan biar kami sesat dalam godaan, tapi selamatkan kami daripada kejahatan.
Amen.
Harris mahu saya menggalakkan kamu semua untuk bercakap.
Dia kata, "Tiada paksaan."
Ray?
Tak.
- Lucia? - Tak.
Raymond?
Raymond.
- Tunggu! - Raymond. Saya akan panggil dia.
Raymond. Marilah.
Awak buat apa?
Raymond!
Raymond.
- Mari berbincang. - Oh Tuhanku.
- Raymond. - Jangan!
Jangan. Berhenti!
Kita perlu lapor kepada polis, West.
Tak. Ia akan menyusahkan.
Bersikap praktikal. Dia sudah mati.
Ray.
Ucap kata-kata terakhir, Ray.
Awak takkan menyesal.
Aduhai! Apa pula sekarang ini?
Bersemadi dengan tenang, Harris.
Tinggalkan semua ketakutan, harapan, kemarahan, perkara yang dikesali.
Hanya ada kesunyian.
Langit, angin. Matahari selepas hujan.
Lupakan yang lain.
Tidurlah, Harris.
Berehatlah.
Jaga diri.
Bapa awak tinggalkan surat yang patut diberi pada saat ini.
Maaf. Itu surat yang salah.
Terima kasih.
Okey, barang ini akan dibawa ke bangsal untuk didermakan.
Barang lain akan dibuang.
Kemudian, saya akan siapkan tempat tidur dan awak akan tidur dengan nyenyak.
Hei, kamu berdua.
Saya mahu Corona.
Okey. Awak, tuan?
Saya mahu kopi tanpa susu dan pai ceri yang hangat.
- Awak mahu aiskrim dengannya? - Ya.
Pencuci mulut?
Awak tak minum?
Tak, saya seorang penagih. Tapi cukuplah tentang saya.
Saya penagih heroin selama tiga tahun. Ia tak menyenangkan.
Abang saya kata salah satu perkara dia perlukan untuk mengelakkannya
ialah mencari sumber kegembiraan baru.
Baik atau buruk, dadah membuat kita rasa gembira.
Ya. Betul.
Semasa dadah itu masuk ke dalam badan kita untuk kali pertama,
ia tak dapat dibandingkan.
Awak tahu bunyi kuku di papan hitam?
Heroin seperti bunyi itu berhenti.
Semua kesakitan dalam badan kita dan fikiran negatif akan hilang.
Kelegaan daripada semua perasaan itu yang membuat kita gembira.
Sekarang kegembiraan lebih lembut.
Contohnya makanan. Seks. Boleh tahan. Humor.
Perkara normal yang membuat orang rasa gembira.
Muzik.
Jika ia tak melukakan saya.
Tiada perkara lain yang buat saya gembira daripada mendengar jaz. Ia seperti dadah.
Mendengar dan bukan bermain? Awak main dengan baik tadi.
- Bagi budak berkulit putih. - Awak bukan budak.
Awak tahu jaz?
Tak tapi saya sukakannya.
Bapa saya pernah kata
jaz hanya muzik puak Negro yang digunakan orang Yahudi untuk mendapat keuntungan.
- Harris kata begitu? - Ya. Dia ada banyak kata-kata teruk.
"Kerja bukan sesuatu yang patut dinikmati.
Jika awak ada sebarang bakat,
ia akan tertulis pada wajah awak yang buruk."
Menawan.
Kata-kata dia membebankan saya.
Semasa saya sedang bermain, saya dapat rasa…
saya tak dapat bermain dengan baik disebabkan beban itu.
Seumur hidup saya cuba untuk bertahan.
Semasa saya bermain di perkuburan tadi,
itu bukan persembahan sebenar dengan ahli muzik lain.
Ketika itulah ketakutan akan muncul.
Takut pada apa?
Bermain dengan teruk.
Terima kasih.
Terima kasih. Ya, biar saya ambil.
Awak ada gambar isteri awak?
Ya.
Wau! Dia cantik.
Selepas awak selesai makan, kita akan buat awak khayal.
Saya sudah bawa kotak ke bangsal. Awak boleh tunjukkan di mana tong sampah?
Makan malam dahulu.
Saya mahu selesaikannya.
Perbuatan awak tadi pelik.
Jangan biadab.
Terima kasih.
Tak waras.
Awak cintakan dia?
Dia lelaki 67 tahun yang bernafsu kuat.
Rumah tangga saya teruk dan menyedihkan.
Dia beri perhatian kepada saya dan buat saya ketawa.
Dia bapa yang teruk pada awak, tapi bapa yang baik pada Simon.
Dia kekasih yang teruk pada ibu-ibu kamu, tapi kekasih yang baik pada saya.
Dia menyayangi wanita, tapi dia tak memahami mereka.
Dia orang bersifat perkauman yang suka semua orang.
Dia makan 10,000 hidangan
dan tidur 10,000 malam dengan impian dan mimpi buruk dia.
Dia ada beratus pekerjaan dan tiada duit di akhir hayat dia.
Dia mahu memahami dunia, kehidupan, segala-galanya.
Tapi tak berjaya. Siapa boleh buat begitu?
Dia tak penting.
Apa maksudnya?
Teruskan kehidupan.
Orang sebenar lebih baik.
Rasanya saya mahu berjalan.
Ke mana?
Saya tak tahu. Saya cuma mahu berjalan.
- Awak mahu saya teman? - Tak mengapa.
Awak tahu jalan di sini?
Saya akan okey.
Kenapa?
Tiada apa-apa.
Ia hari yang panjang dan saya penat.
- Awak penat? - Ya.
Jangan berkelakuan pelik.
Hei!
Apa yang terjadi?
Saya tersilap cakap? Jelaskan pada saya dan saya akan pergi.
- Ia bukan tentang awak. - Apa yang saya buat?
Jangan gunakan saya untuk kepentingan peribadi awak, Jururawat Kiera.
Saya memang dungu.
Orang sentiasa tunjukkan diri sebenar mereka dengan segera.
Betul tanggapan pertama saya tentang awak. Awak seorang bedebah.
Tanggapan awak betul.
Hei! Tak guna!
Hei!
Tak guna.
Tunggu!
Tak guna!
Tunggu.
Boleh saya bercakap dengan awak?
Kiera, beri saya masa sebentar, okey?
Awak boleh turunkan tingkap…
Jangan, hei!
Tolonglah, sebentar saja, okey?
Saya…
- Semuanya okey? - Ya.
Awak pasti?
Saya okey, terima kasih.
Awak kenal dia?
Ya.
Dia kacak.
Bedebah.
Raymond, ayah menyesal kerana selalu menyakiti awak.
Ayah juga selalu terluka, tapi itu bukan alasan.
Menjadi bapa, walaupun bapa yang teruk, sangat memenatkan.
Cuba maafkan ayah.
Satu perkara lagi. Abang awak Ray, bukan anak ayah.
Ibu dia sudah mengandung
tapi dia tak tahu semasa hubungan kami bermula.
Kami menerimanya kerana ayah cintakan dia.
Jadi dia bukan abang awak.
Gunakan maklumat itu dengan sebaiknya. Ayah percayakan awak.
Bapa awak, Benjamin Reed Harris III.
Ray, awak budak yang berbakat. Ayah tak tahu cara menjaga awak.
Yang benar, Benjamin Reed Harris III.
Dia mengajak saya tinggal beberapa hari lagi dan saya setuju.
Awak boleh guna trak.
Tunggu, awak pasti? Saya boleh menaiki bas.
Ya. Saya akan ambil di rumah awak hujung minggu ini.
Baiklah.
Awak dan Lucia…
Apa?
- Oh Tuhanku. - Jangan mengarut, Ray.
Oh Tuhanku.
Awak berasmara dengan kekasih dia!
Kenapa awak perlu katakannya?
Kenapa awak tak boleh memahaminya secara senyap?
Itu tak seronok, bukan?
- Sekarang anak dia boleh jadi anak awak. - Aduhai! Tak guna.
Dengar…
terima kasih kerana paksa saya menghadiri pengebumian ini.
Kita perlu berpeluk sekarang?
- Oh, peluk ini. - Peluk ini!
Hei.
Kita tak kenal dia dengan baik, bukan?
Mari berbual hujung minggu ini.
Ya.
Terjemahan sari kata oleh Nazri Yusof